રાત્રે ઘરે ડિનર કર્યા પછી ઉપડયા હું અને મારો એક મારી જેવો જ પાગલ સોફ્ટવેર એંજીનિયર ફ્લેટ-મેઇટ કાર્ટૂન જોવા. 2010 માં માર્લા ફ્રેઝે (Marla Frazee) દ્વારા લખાયેલી એક ચિલ્ડ્રન બૂકની સ્ટોરીને સિનેમા સ્ક્રીન પર પોર્ટરે કરવાનું કામ કર્યું ડાઇરેક્ટર ટોમ મેક્ગ્રેથે(Tom McGrath). વેલ, આ સ્ટોરી છે એક સોર્ટ એન્ડ સ્વીટ ફૅમિલીની. એક પતિ-પત્ની (ટેડ અને જેનિસ) અને સાત વર્ષની ઉમરનો સન ટિમ(Tim). ટિમ એટલે ખૂબ ખૂબ સરસ ઈમેજીનેશન શક્તિ ધરાવતું બાળક. મોમ-ડેડ નું બધુજ એટેન્શન પોતાની તરફ ખેંચીને રાખતો અને મમ્મી-પપ્પા ના વ્હાલનો એક નો એક હકદાર એટલે નાનો એવો ટિમ. અને પછી આવે છે સ્ટોરી માં ટિમ નો નાનો ભાઈ એટલે ધ બોસ બેબી. આ નાનું ટાબરયુ પણ સખ્ખત ખતરનાક છે. શુટ-બુટ માં કોઈ કંપની ના CEO ની જેમ ઘરમાં એન્ટ્રી લે છે અને ટિમની સરસ સ્મૂધ ચાલતી લાઇફમાં વાવજોડાની જેમ અચાનક પ્રગટ થાય છે. ટિમને આ શુટ-બુટ વાળું, બ્રીફકેશ રાખતું બાળક થોડુક સશ્પિસિયસ લાગે પણ મોમ-ડેડને ખૂબ ક્યૂટ લાગે.! નાનું બાળક ઘરમાં આવતાજ ઘરનાં એટેન્શન સીકર ટિમ ને મળતું બધુજ એટેન્શન આ નવા બેબીને મળવા માંડે. મોમ-ડેડ ચોવીસ કલાક બેબી માટે ખડે પગે. અને આ બેબી કોઈ સામાન્ય બેબી નથી, તે પોતાની રીતે બે પગ પર ચાલી શકે છે. મોટા માણસો જેવી સેન્સીબલ (મીનિંગફૂલ) વાતો કરી શકે છે, પોતાની ઉમરના બાળકો સાથે ખુફિયા મીટિંગ કરે છે. આ બાળક છે એક “બેબી કોંપ.” નામની કંપની નો મેનેજર(બોસ).